钦定古今图书集成/明伦汇编/氏族典/第281卷 > 《廖用贤尚友录》 > 汪伯彦
## 钦定古今图书集成/明伦汇编/氏族典/第281卷 > 《廖用贤尚友录》 > 汪伯彦

按《宋史汪伯彦传》：“伯彦字廷俊，徽之祁门人。登进士
第，积官虞部郎官。靖康改元，召见，献河北边防十策，
直龙图阁，知相州。金人陷真定，诏徙真定帅司干相，
俾伯彦领之。康王奉蜡书开大元帅府，以伯彦为副
将。北兵薄京城，城破，金人逼二帝北行，张邦昌僭立，
王闻之涕泣。明年，王承制除伯彦显谟阁待制，升元”
帅，进直学士。高宗即位，擢知枢密院事，未几，拜右仆
射。伯彦在相位，耑权自恣，不能有所经画，御史、谏官
下至韦布内侍，皆劾奏之。罢为观文殿大学士、知洪
州，改提举崇福宫，寻落职。绍兴初，复职，知池州、江东
安抚大使。言者弗置，乃诏以旧职奉祠，寻知广州。四
年，舍人王居正论伯彦不已，复褫前职。九年，知宣州，
过阙，拜检校少傅、保信军节度使。十年，请祠，从之。明
年卒，谥忠定。初，伯彦既去相州，金人执其子军器监
丞似，使割地以至相州，守臣赵不试固守不下，遂拘
而北，久之乃还。或云似之得归，伯彦实使人赎之。似
后更名召嗣。